ราคาน้ำมันดิบร่วงลงต่ำสุดในรอบ 3 เดือน หลังประกาศตัวเลขน้ำมันดิบคงคลังลดลงต่ำกว่าคาด - FINNOMENA
27 ก.ค. 2559

ราคาน้ำมันดิบเวสต์เท็กซัสปรับตัวลดลงแตะระดับต่ำที่สุดในรอบ 3 เดือนอีกครั้ง
หลังจากสถาบันปิโตรเลียมด้านพลังงานสหรัฐ ฯ (API) ประกาศตัวเลขน้ำมันดิบคงคลังในสหรัฐ ฯ สิ้นสุด ณ วันที่ 22 ก.ค. ปรับตัวลดลง 827,000 บาร์เรล ซึ่งเป็นระดับที่ต่ำกว่าที่ทางนักวิเคราะห์คาดการณ์เอาไว้ว่าจะลดลงที่ระดับ 2.3 ล้านบาร์เรล
ซึ่งทำให้เกิดการกังวลเกี่ยวกับอุปทานล้นตลาด ประกอบกับในช่วงฤดูกาลท่องเที่ยวของสหรัฐ ฯที่ผ่านมา นักท่องเที่ยวมีการเดินทางโดยรถยนต์ที่ลดลง ทำให้คลังเบนซินสำรองเพิ่มขึ้น ทั้งที่เป็นช่วงที่อุปสงค์จะขึ้นสู่ระดับสูงสุด
ซึ่งสอดคล้องกับก่อนหน้านี้ที่ทาง มอร์แกน สแตนลีย์ บริษัทให้บริการทางการเงินระดับโลก คาดการณ์ไว้ว่า “ตลาดยังคงมีความกังวลต่อภาวะอุปทานน้ำมันดิบล้นตลาดในสหรัฐ ฯ” ดังนั้น ราคาน้ำมันดิบอาจจะมีโอกาสลงไปแตะที่ระดับ 35 เหรียญสหรัฐ ฯ ต่อบาร์เรล ได้อีกครั้ง
ที่มา : http://finance.yahoo.com/news/oil-dips-remain-near-three-020930449.html
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: